ที่ นศ ๘๒๐๐๑/ว **037 ** ที่ทำการองค์การบริหารส่วนตำบลหนองหงส์

อำเภอทุ่งสง จังหวัดนครศรีธรรมราช ๘๐๑๑๐

2 กรกฎาคม ๒๕๕๘

เรื่อง ประชาสัมพันธ์รับโอนพนักงานส่วนตำบล

เรียน นายกองค์การบริหารส่วนตำบล…......................

สิ่งที่ส่งมาด้วย สำเนาประกาศรับโอนพนักงานส่วนตำบลเพื่อดำรงตำแหน่งที่ว่าง จำนวน ๑ ชุด

ด้วยองค์การบริหารส่วนตำบลหนองหงส์ ตำบลหนองหงส์ อำเภอทุ่งสง จังหวัดนครศรีธรรมราช มีความประสงค์จะรับโอนพนักงานส่วนตำบลตำแหน่งสายงานผู้ปฏิบัติ เพื่อดำรงตำแหน่งที่ว่างตามแผนอัตรากำลัง ๓ ปี (๒๕๕8-๒๕60) ตำแหน่ง เจ้าพนักงานธุรการ จำนวน ๑ อัตรา สังกัด สำนักงานปลัด ตำแหน่ง เจ้าพนักงานจัดเก็บรายได้ จำนวน ๑ อัตรา สังกัด กองคลัง และตำแหน่ง นายช่างไฟฟ้า จำนวน ๑ อัตรา สังกัดกองช่าง นั้น

ดังนั้น จึงขอความอนุเคราะห์มายังท่านเพื่อประชาสัมพันธ์ให้พนักงานส่วนตำบลในสังกัดทราบโดยทั่วกัน หากผู้ใดมีความประสงค์จะโอนมาดำรงตำแหน่งให้ส่งคำร้องขอโอนพร้อมแนบสำเนาทะเบียนประวัติ หนังสือยินยอมให้โอน หนังสือรับรองความประพฤติจากผู้บังคับบัญชา ไปยังงานการเจ้าหน้าที่ สำนักงานปลัดองค์การบริหารส่วนตำบลหนองหงส์ อำเภอทุ่งสง จังหวัดนครศรีธรรมราช ได้ตั้งแต่บัดนี้เป็นต้นไป

จึงเรียนมาเพื่อโปรดทราบและประชาสัมพันธ์ให้ทราบโดยทั่วไป

ขอแสดงความนับถือ

(นายหัตถชัย เมืองจีน)

นายกองค์การบริหารส่วนตำบลหนองหงส์

สำนักงานปลัด องค์การบริหารส่วนตำบลหนองหงส์

โทร./โทรสาร. ๐-๗๕๔๒-๔๐๘๐

[www.nonghongs.go.th](http://www.nonghongs.go.th)

****

**ประกาศองค์การบริหารส่วนตำบลหนองหงส์**

**เรื่อง รับโอนพนักงานส่วนตำบลสายงานผู้ปฏิบัติเพื่อดำรงตำแหน่งที่ว่าง**

**---------------------------**

ด้วยองค์การบริหารส่วนตำบลหนองหงส์ อำเภอทุ่งสง จังหวัดนครศรีธรรมราช มีความ

ประสงค์จะรับโอนพนักงานส่วนตำบลตำแหน่งสายงานผู้ปฏิบัติ เพื่อดำรงตำแหน่งที่ว่างตามแผนอัตรากำลัง ๓ ปี (๒๕๕๘-๒๕๖๐) ฉะนั้น อาศัยความในข้อ ๑๕๓ (๑) แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๒๕๔๕ จึงประกาศรับโอนพนักงานส่วนตำบลสายงานผู้ปฏิบัติที่ว่าง จำนวน ๓ อัตรา ดังนี้

๑. ตำแหน่งเจ้าพนักงานธุรการ 2-4/5 จำนวน ๑ อัตรา

๒. ตำแหน่ง เจ้าพนักงานจัดเก็บรายได้ 2-4/5 จำนวน ๑ อัตรา

3. ตำแหน่ง นายช่างไฟฟ้า 2-4/5 จำนวน ๑ อัตรา

ผู้สนในจะขอโอน ให้ยื่นคำร้องขอโอนพร้อมสำเนาทะเบียนประวัติ หนังสือยินยอมของ

ผู้บังคับบัญชาและเอกสารที่เกี่ยวข้อง มายังองค์การบริหารส่วนตำบลหนองหงส์ หมู่ที่ ๖ ตำบลหนองหงส์ อำเภอทุ่งสง จังหวัดนครศรีธรรมราช หมายเลขโทรศัพท์ ๐-๗๕๔๒-๔๐๘๐ ในวันและเวลาราชการ

จึงประกาศให้ทราบโดยทั่วกัน

ประกาศ ณ วันที่ ๒ เดือน กรกฎาคม พ.ศ.๒๕๕๘

(นายหัตถชัย เมืองจีน)

นายกองค์การบริหารส่วนตำบลหนองหงส์